sagorsarker/bangla-wikipedia huggingface dataset:
স্যামুয়েল সুনীল মানখিন

স্যামুয়েল সুনীল মানখিন, সিওবিবি হলেন চার্চ অব বাংলাদেশের ঢাকা মহাধর্মপ্রদেশ এর বর্তমান আর্চবিশপ। মানখিন ২০১৮ সাল থেকে ঢাকা মহাধর্মপ্রদেশের আর্চবিশপ হিসেবে আছেন। ক্ষমতাবলে তিনি চার্চ অব বাংলাদেশের প্রাইমেট ও চার্চ অব বাংলাদেশ ঢাকা মহাধর্মপ্রদেশের আর্চবিশপ। মানখিন এর আগে কুষ্টিয়ার বিশপ ছিলেন ও ১৯৯০ সাল থেকে দায়িত্ব পালন করছেন। তিনি সমস্ত বাংলাদেশের প্রাইমেট ও চার্চ অফ বাংলাদেশের আর্চবিশপ।
শেখর সুমন

শেখর সুমন (জন্ম: ৭ ডিসেম্বর ১৯৬২) একজন ভারতীয় অভিনেতা, উপস্থাপক, প্রযোজক, পরিচালক এবং গায়ক।
শেখর সুমন ৪ মে ১৯৮৩ সালে অলকা সুমনকে বিয়ে করেন। তার এক ছেলে অধ্যয়ন সুমন একজন বলিউড অভিনেতা। তার বড় ছেলে আয়ুষ ১১ বছর বয়সে হৃদরোগে আক্রান্ত হয়ে মারা গিয়েছিলেন।
শশী কাপুর প্রযোজিত এবং গিরিশ কারনাড পরিচালিত "উৎসব" (১৯৮৪) চলচ্চিত্রে রেখার বিপরীতে অভিনয়ের মাধ্যমে সুমন চলচ্চিত্রে আত্মপ্রকাশ করেন। তিনি "মানব হত্যা" (১৯৮৬), "নাচে ময়ূরী" (১৯৮৬), "সংসার" (১৯৮৭), "অনুভব" (১৯৮৬), "ত্রিদেব" (১৯৮৯), "পতি পরমেশ্বর" (১৯৯০) এবং "রণভূমি" (১৯৯১) সহ প্রায় ৩৫টি চলচ্চিত্রে কাজ করেছেন।
তিনি ১৯৮৪ সালে "বাহ জনাব" ধারাবাহিকের মাধ্যমে টেলিভিশনে আত্মপ্রকাশ করেন যেখানে তিনি কিরণ জুনেজার সাথে অভিনয় করেছিলেন। তার টেলিভিশন ক্যারিয়ারে তিনি "দেখ ভাই দেখ", "রিপোর্টার", "কভি ইধার কভি উধার", "ছোটে বাবু", "আন্দাজ", "অমর প্রেম", "বিলায়তি বাবু", "মুভার্স এন শেকার্স", "সিম্পলি শেখর" এবং "ক্যারি অন শেখর" এর মতো বিভিন্ন অনুষ্ঠান, ধারাবাহিকে কাজ করেছেন। তিনি ফেব্রুয়ারী ২০০৬ পর্যন্ত স্টার ওয়ানে "দ্য গ্রেট ইন্ডিয়ান কমেডি শো", "ফিল্ম দিওয়ানে" উপস্থাপনা করেন এবং সাহারা টিভিতে "ডায়াল ওয়ান ঔর জিতো"-এর কিছু পর্বে উপস্থিত হন। তিনি জি টিভিতে "নীলাম ঘর", স্টার ওয়ানে "হি-ম্যান" এবং স্টার নিউজে "পোল খোল" সহ বিভিন্ন কুইজ অনুষ্ঠানের উপস্থাপনা করেছিলেন। ২০১৫ সালে তিনি আজ তক-এ "আবকি বারি শেখর বিহারী" অনুষ্ঠান উপস্থাপনা শুরু করেন।
তিনি নবজ্যোত সিং সিধুর সাথে "দ্য গ্রেট ইন্ডিয়ান লাফটার চ্যালেঞ্জ"-এর একজন বিচারক ছিলেন, তার সহ-উপস্থাপকের সাথে মতপার্থক্যের কারণে তিন মৌসুম পরে তিনি এই অনুষ্ঠান ছেড়ে দেন। তিনি সনি টিভিতে "কমেডি সার্কাস" এবং সাব টিভিতে "কমেডি সুপারস্টার"-এর মতো আরও কয়েকটি কমেডি শো-তে বিচারক হিসেবে উপস্থিত হয়েছেন। তিনি সাব টিভিতে "জব খেলো সব খেলো" অনুষ্ঠানটি উপস্থাপনা করেন এবং সনি টিভিতে প্রচারিত জনপ্রিয় ডান্স রিয়্যালিটি শো "ঝলক দিখলা জা"-এর চতুর্থ সিজনে অংশগ্রহণ করেন।
তিনি গায়ক হিসেবে আত্মপ্রকাশ করেন "কুছ খ্বাব অ্যায়সে" নামে একটি সঙ্গীত অ্যালবামের মাধ্যমে, যার সঙ্গীত রচনা করেছিলেন আদেশ শ্রীবাস্তব এবং গান লিখেছিলেন শ্যাম রাজ। ২০০৯ সালের ডিসেম্বরে তিনি অতীত জীবনের প্রত্যাবৃত্তির উপর ভিত্তি করে আপাতবাস্তব টেলিভিশন ধারাবাহিক "রাজ পিছলে জনম কা"-এ অংশগ্রহণকারী হিসেবে উপস্থিত হন। সুমন ২০১৪ সালের চলচ্চিত্র "হার্টলেস"-এর মাধ্যমে চলচ্চিত্র পরিচালক হিসেবে আত্মপ্রকাশ করেন।
সুমন ২০০৯ সালের মে মাসে পাটনা সাহিব থেকে কংগ্রেসের টিকিটে লোকসভা নির্বাচনে লড়েছিলেন এবং তৃতীয় স্থানে এসে বিজেপির শত্রুঘ্ন সিনহার কাছে হেরেছিলেন।
শিলিগুড়ি পৌরসংস্থা নির্বাচন, ২০২২

শিলিগুড়ি পৌর কর্পোরেশনের সদস্য নির্বাচনের জন্য ১২ ফেব্রুয়ারি ২০২২ সালে শিলিগুড়িতে পৌর নির্বাচন অনুষ্ঠিত হয়েছিল।
অল ইন্ডিয়া তৃণমূল কংগ্রেস দল সিপিআই(এম) নেতৃত্বাধীন বামফ্রন্টকে নিরঙ্কুশ সংখ্যাগরিষ্ঠতার সাথে পরাজিত করে নির্বাচনে জিতেছে। শিলিগুড়ির বর্তমান মেয়র অশোক ভট্টাচার্য তার ওয়ার্ড টিএমসি প্রার্থী আলম খানের কাছে ৪৮২ ভোটে হেরেছেন। ফলাফলের পর নতুন মেয়র হলেন গৌতম দেব।
এই নির্বাচনে প্রতিদ্বন্দ্বিতাকারী রাজনৈতিক দল ও জোটের তালিকা নিম্নরূপ:
পশ্চিমবঙ্গ রাজ্য নির্বাচন কমিশন গণনা শেষে ওয়ার্ড ভিত্তিক ফলাফল ঘোষণা করেছে।
ভারতে খ্রিস্টধর্ম

খ্রিস্টধর্ম হল ভারতের তৃতীয় বৃহত্তম ধর্ম যার প্রায় ২৬ মিলিয়ন অনুসারী, ২০১১ সালের আদমশুমারি অনুসারে জনসংখ্যার ২.৩ শতাংশ। সেন্ট থমাস খ্রিস্টানদের লিখিত নথিতে উল্লেখ করা হয়েছে যে খ্রিস্টধর্ম ভারতীয় উপমহাদেশে প্রবর্তিত হয়েছিল টমাস দ্য অ্যাপোস্টেল কর্তৃক, যিনি ৫২ খ্রিস্টাব্দে মালাবার অঞ্চলে (বর্তমান কেরালা) নোঙর ফেলেন।
কেরালার খ্রিস্টানদের অন্ত্যেষ্টিক্রিয়ার ছবি তোলার একটি অনন্য ঐতিহ্য রয়েছে।
হাসিনা মমতাজ (কণ্ঠশিল্পী)

হাসিনা মমতাজ (১০ মার্চ ১৯৪৫-১৮ ফেব্রুয়ারি ২০২৪) ছিলেন বাংলাদেশি কণ্ঠশিল্পী। কণ্ঠসঙ্গীতে অবদানের জন্য তিনি ২০১৯ সালে বাংলাদেশ শিল্পকলা একাডেমি প্রদত্ত শিল্পকলা পদক লাভ করেন।
হাসিনা মমতাজ ১০ মার্চ ১৯৪৫ সালে তৎকালীন ব্রিটিশ ভারতের চট্টগ্রাম জেলাার মীরসরাইয়ে জন্মগ্রহণ করেন। তার পিতার নাম বদিউল আলম ছিলেন পুলিশ অফিসার ও মাতার নাম বিবি জুলফা খাতুন চৌধুরানী ছিলেন গৃহিণী। 
কমলাপুর শেরে বাংলা রেলওয়ে স্কুল এন্ড কলেজ থেকে তিনি মেট্রিক পাশ করেন। মাধ্যমিক পাশ করেন ইডেন মহিলা কলেজ থেকে। তিনি ঢাকা বিশ্ববিদ্যালয়ের ভূগোল বিভাগ থেকে ১৯৬৬ সালে এমএ পাশ করেন। বিশ্ববিদ্যালয়ের বিভিন্ন সাংস্কৃতিক কর্মকাণ্ডের সাথে জড়িত ছিলেন তিনি।
হাসিনা মমতাজ শাট এর দশক থেকে কণ্ঠশিল্পী হিসেবে জনপ্রিয়তা লাভ করেন। ঊনসত্তরের গণঅভ্যুত্থান এবং মুক্তিযুদ্ধের সময়েও সংগীতের মাধ্যমে অনুপ্রেরণা দেন তিনি। জনপ্রিয় গান ‘তন্দ্রাহারা নয়ন আমার…’সহ আরো অনেক তাৎপর্যপূর্ণ গানের জন্য তিনি স্মরণীয়। 
হাসিনা মমতাজ ১৯৬৭ সালে রফিকুল ইসলামকে বিয়ে করেন। রফিক ন্যাশনাল ব্যাংকের ব্যবস্থাপনা পরিচালক ছিলেন। এই দম্পতীর একমাত্র পুত্র শিবলী রুবাইয়াত-উল-ইসলাম ঢাকা বিশ্ববিদ্যালয়ের ব্যবসায় প্রশাসন অনুষদের সাবেক ডিন এবং বাংলাদেশ সিকিউরিটিজ অ্যান্ড এক্সচেঞ্জ কমিশনের (বিএসইসি) চেয়ারম্যান।
হাসিনা মমতাজ ১৮ ফেব্রুয়ারি ২০২৪ সালে ধানমন্ডি’র জাপান বাংলাদেশ ফ্রেন্ডশিপ হাসপাতালে মৃত্যুবরণ করেন। আজিমপুর গোরস্থানে তাকে সমাহিত করা হয়।
২০২৬ ফিফা বিশ্বকাপ বাছাইপর্ব – এএফসি দ্বিতীয় পর্ব

এএফসি দ্বিতীয় পর্ব হল ২০২৬ ফিফা বিশ্বকাপ বাছাইপর্বের দ্বিতীয় পর্ব, যা "২০২৭ এএফসি এশিয়ান কাপ বাছাইপর্বের" দ্বিতীয় পর্ব হিসাবেও কাজ করেছে। যা ১৬ নভেম্বর ২০২৩ থেকে ১১ জুন ২০২৪ পর্যন্ত সমস্ত ম্যাচ গুলো অনুষ্ঠিত হয়।
রাউন্ড-রবিন বিন্যাসে স্বাগতিক ও অতিথি ভিত্তিতে ম্যাচ খেলতে মোট ৩৬টি দলকে ৪টির ৯টি গ্রুপে ড্র করা হয়। তাদের মধ্যে রয়েছে ৩৫টি দল (এএফসি অংশগ্রহণকারীদের তালিকায় ১ম – ২৫তম স্থানে থাকা দল) যারা এই পর্বে বাই বা স্বয়ংক্রিয়ভাবে উত্তীর্ণ হয় এবং প্রথম পর্ব থেকে ১০টি বিজয়ীদল গুলো অংশগ্রহণ করে।
১৮টি গ্রুপের বিজয়ী ও রানার্স-আপদল ২০২৬ ফিফা বিশ্বকাপ বাছাইপর্ব এএফসি তৃতীয় পর্বে উত্তীর্ণ হয় এবং ২০২৭ এএফসি এশিয়ান কাপ চুড়ান্ত পর্বে জন্য যোগ্যতা অর্জন করেন। তৃতীয় ও চতুর্থ র‍্যাঙ্কিং দল গুলো ২০২৭ এশিয়ান কাপ বাছাইপর্বে তৃতীয় পর্বে উত্তীর্ণ হয়।
২৭ জুলাই ২০২৩ তারিখে ১৬:০০ এমএসটি () মালয়েশিয়ার কুয়ালালামপুরের এএফসি হাউস ভিতরে দ্বিতীয় পর্বের ড্র অনুষ্ঠান অনুষ্ঠিত হয়।
এই ড্রটি ২০২৩ সালের জুলাই মাসে ফিফা বিশ্ব র‌্যাঙ্কিং এর উপর ভিত্তি করে (বন্ধনীতে দেখানো হয়েছে)। বিজয়ীদলের পরিচয় প্রথম পর্বের বিজয়ী দলগুলো ড্রয়ের সময় অজানা ছিল।
টীকা: গাঢ় রং দ্বারা তৃতীয় পর্বের জন্য যোগ্যতা অর্জনকারী দলকে চিহ্নিত করা হয়েছে।
ফিফা আন্তর্জাতিক ম্যাচ ক্যালেন্ডার অনুসারে সময়সূচীটি নিম্নরূপ প্রকাশ করা হয়েছিল।
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
এই প্রতিযোগিতায় ১০৭টি ম্যাচে ৩৩১টি গোল হয়েছে, যা ম্যাচ প্রতি গড়ে ৩.০৯টি গোল।
সেকো ফোফানা

সেকো মুহাম্মদ ফোফানা (; জন্ম: ৭ মে ১৯৯৫; সেকো ফোফানা নামে সুপরিচিত) হলেন একজন ফরাসি–আইভোরীয় পেশাদার ফুটবল খেলোয়াড়। তিনি বর্তমানে সৌদি ক্লাব আল ইত্তিফাক এবং কোত দিভোয়ার জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
২০১০ সালে, সেকো ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় চার বছর যাবত ফ্রান্সের বয়সভিত্তিক দলের হয়ে খেলার পর, তিনি ২০১৭ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ২০ ম্যাচে ৬টি গোল করেছেন।
সেকো মুহাম্মদ ফোফানা ১৯৯৫ সালের ৭ই মে তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন।
সেকো ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮ এবং ফ্রান্স অনূর্ধ্ব-১৯ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ফ্রান্সের বয়সভিত্তিক দলের হয়ে তিনি প্রায় ৪ বছরে ৩৩ ম্যাচে অংশগ্রহণ করে ১২টি গোল করেছেন।
সেকো নিজ দেশে অনুষ্ঠিত ২০২৩ আফ্রিকা কাপ অব নেশন্সের জন্য ঘোষিত কোত দিভোয়ারের ২৭ সদস্যের চূড়ান্ত দলে স্থান পেয়েছিলেন, যেখানে তিনি সাত ম্যাচে ১টি গোল করেছেন; এর মাধ্যমে তিনি প্রতিযোগিতাটির শিরোপা জয়লাভ করেছেন।
ফিফা আন্তঃমহাদেশীয় কাপ

ফিফা আন্তঃমহাদেশীয় কাপ () হল একটি ফিফা পরিচালিত ভবিষ্যত ক্লাব ফুটবল প্রতিযোগিতা। প্রথম সংস্করণটি ২০২৪ সালে অনুষ্ঠিত হয়েছিল৷ প্রতিযোগিতায় ফিফা এর ছয়টি কনফেডারেশনের ক্লাব চ্যাম্পিয়ন দল উপস্থিত হয়েছে এবং ইউরোপীয় দল ফাইনালে সরাসরি খেলছে। নকআউট টুর্নামেন্ট হিসাবে এটি খেলা হয়েছিল৷
১৬ ডিসেম্বর ২০২২-এ, ফিফা কাউন্সিল ২০২৫ সালে শুরু হওয়া ফিফা ক্লাব বিশ্বকাপের সাতটি থেকে বত্রিশটি দল সম্প্রসারণের অনুমোদন দেয়। ২০২৩ সালের টুর্নামেন্টটি তাই আগের ফরম্যাটের অধীনে শেষ খেলা ছিল। যাইহোক, কনফেডারেশনগুলি ফিফার কাছে তাদের শীর্ষ ক্লাব প্রতিযোগিতার চ্যাম্পিয়নদের "প্রতিদ্বন্দ্বিতাকে উদ্দীপিত" করার জন্য বার্ষিক একে অপরের সাথে খেলার প্রয়োজনীয়তা প্রকাশ করেছে। তাই, ১৪ মার্চ ২০২৩-এ, ফিফা কাউন্সিল ২০২৪ সালে শুরু হওয়া একটি বার্ষিক ক্লাব প্রতিযোগিতার জন্য একটি ধারণা অনুমোদন করে, পরে ফিফা আন্তঃমহাদেশীয় কাপ নামে নামকরণ করা হয়। এটি ফিফার ছয়টি কনফেডারেশনের শীর্ষ ক্লাব প্রতিযোগিতার চ্যাম্পিয়নদের দেখাবে, যেমন এএফসি চ্যাম্পিয়ন্স লিগ, ক্যাফ চ্যাম্পিয়ন্স লিগ, কনকাকাফ চ্যাম্পিয়নস কাপ, কোপা লিবের্তাদোরেস, ওএফসি চ্যাম্পিয়ন্স লিগ এবং উয়েফা চ্যাম্পিয়ন্স লিগ।
টুর্নামেন্টের উদ্বোধনী সংস্করণ ২০২৪ সালের ডিসেম্বরে অনুষ্ঠিত হয়েছিল।
প্রতিযোগিতায় উয়েফা ব্যতীত সমস্ত কনফেডারেশনের ক্লাবগুলির মধ্যে আন্তঃমহাদেশীয় প্লে-অফের একটি সিরিজ খেলা হবে। উয়েফার ক্লাব ফাইনালে সরাসরি সুযোগ পাবে। ওএফসি চ্যাম্পিয়ন্স লিগ বিজয়ী প্রথম খেলায় এএফসি চ্যাম্পিয়ন্স লিগ এলিট বা ক্যাফ চ্যাম্পিয়ন্স লিগ বিজয়ীর বিরুদ্ধে মুখোমুখি হবে। প্লে-অফ পর্ব (বছর অনুযায়ী পর্যায়ক্রমে), দ্বিতীয় প্লে-অফ পর্বে প্রথম ম্যাচআপের বিজয়ী বাকি এএফসি বা ক্যাফ চ্যাম্পিয়নের মুখোমুখি হয় এবং কনকাকাফ চ্যাম্পিয়ন্স কাপ এবং কোপা লিবের্তাদোরেসের বিজয়ীদের মধ্যে একটি ম্যাচ আপ। এএফসি/ক্যাফ/ওএফসি প্রতিনিধি এবং কনকাকাফ/কনমেবল প্রতিনিধিদের মধ্যে প্লে-অফ ফাইনাল এবং প্লে-অফের বিজয়ী এবং উয়েফা চ্যাম্পিয়নস লিগ বিজয়ীদের মধ্যে ফাইনাল একটি নিরপেক্ষ ভেন্যুতে অনুষ্ঠিত হবে, যেখানে বিজয়ী ক্লাব চ্যাম্পিয়নদের মুকুট পরবে।
ফাইনাল ছাড়াও, আফ্রিকান-এশিয়ান-প্যাসিফিক কাপ (এএফসি, সিএএফ এবং ওএফসি প্রতিনিধিদের দ্বারা প্রতিদ্বন্দ্বিতা), আমেরিকা ডার্বি (কনকাকাফ এবং কনমেবলের প্রতিনিধিদের দ্বারা প্রতিদ্বন্দ্বিতা) এবং চ্যালেঞ্জার কাপের (উপরে উল্লিখিত দুটি ম্যাচের বিজয়ীদের দ্বারা প্রতিদ্বন্দ্বিতা) বিজয়ী দলগুলিকে ট্রফি প্রদান করা হয়।
২০২৭ এএফসি এশিয়ান কাপ বাছাইপর্ব – তৃতীয় পর্ব

এএফসি তৃতীয় পর্ব হল ২০২৭ এএফসি এশিয়ান কাপ বাছাইপর্ব এর তৃতীয় পর্ব, যা ২৫ মার্চ ২০২৫ থেকে ৩১ মার্চ ২০২৬ পর্যন্ত অনুষ্ঠিত হবে।
মোট ২৪টি দল (প্রথম পর্ব থেকে ৩টি সেরা র‌্যাঙ্কের পরাজিত দল, দ্বিতীয় পর্ব থেকে ১৮টি এবং তৃতীয়–স্থান ও চতুর্থ–স্থান অধিকারী দল প্লে-অফ পর্ব থেকে ৩টি বিজয়ী দল) ২০২৭ এএফসি এশিয়ান কাপের তৃতীয় পর্বের চূড়ান্ত ৬টি স্লটের জন্য প্রতিদ্বন্দ্বিতা করার জন্য অংশগ্রহণ করেছিল।
২৪টি দলকে ৪টি দলের ৪টি গ্রুপে বিভক্ত করে হোম-এন্ড অ্যাওয়ে রাউন্ড-রবিন ম্যাচ খেলার জন্য। প্রতিটি গ্রুপের শুধুমাত্র বিজয়ী দল গুলো ২০২৭ এএফসি এশিয়ান কাপের জন্য যোগ্যতা অর্জন করবে, যেখানে ১৮টি দল দ্বিতীয় পর্ব থেকে যোগ্যতা অর্জন করেছিল তাদের সাথে যোগ দেবে।
আনুষ্ঠানিক দৈব চয়ন অনুষ্ঠিত হয়েছে, ৯ ডিসেম্বর ২০২৪ তারিখে মালয়েশিয়ার কুয়ালালামপুরে অবস্থিত এএফসি সদর দপ্তরে। ২৪টি দল থেকে চারটি চারটি করে দল নিয়ে মোট ছয়টি গ্রুপ গঠন করা হবে। প্রত্যেক গ্রুপের জন্য চারটি করে দল নির্বাচন করতে ফিফা র‌্যাঙ্কিংয় অনুযায়ী দলগুলোকে স্বস্ব র‌্যাঙ্কিংয়ের অধঃক্রম অনুযায়ী চারটি পাত্রে বিন্যাস্ত হবে, যেখানে প্রতিটি পাত্রে ছয়টি করে দল থাকবে।
প্রতিটি ম্যাচ সাপ্তাহিকের সময়সূচী নিম্নরূপ।
প্রতিটি গ্রুপের বিজয়ী দল চূড়ান্ত টুর্নামেন্টের জন্য যোগ্যতা অর্জন করেছিল।
দলগুলিকে পয়েন্ট অনুসারে র‍্যাঙ্কিং করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টে টাই থাকে, তাহলে র‍্যাঙ্কিং নির্ধারণের জন্য প্রদত্ত ক্রম অনুসারে নিম্নলিখিত টাইব্রেকার মানদণ্ড প্রয়োগ করা হয়।
আফগানিস্তান জাতীয় অনূর্ধ্ব-২৩ ফুটবল দল

আফগানিস্তান জাতীয় অনূর্ধ্ব-২৩ ফুটবল দল (; যা আফগানিস্তান অলিম্পিক ফুটবল দল অথবা সংক্ষেপে আফগানিস্তান অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে আফগানিস্তানের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম আফগানিস্তানের ফুটবলের সর্বোচ্চ নিয়ন্ত্রক সংস্থা আফগানিস্তান ফুটবল ফেডারেশন দ্বারা নিয়ন্ত্রিত হয়।
২৫,০০০ ধারণক্ষমতাবিশিষ্ট গাজী স্টেডিয়ামে "আফগানিস্তানের সিংহ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় আফগানিস্তানের রাজধানী কাবুলে অবস্থিত। বর্তমানে এই দলের অধিনায়কের দায়িত্ব পালন করছেন শাহিন আসমাইয়ের রক্ষণভাগের খেলোয়াড় সাঈদ মুহাম্মদ হাশেমি।
আফগানিস্তান অনূর্ধ্ব-২৩ এপর্যন্ত একবারও ফিফা অনূর্ধ্ব-২৩ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২৩ এশিয়ান কাপেও এপর্যন্ত একবারও অংশগ্রহণ করতে সক্ষম হয়নি। সুলিমান শাহ খুরামি, নাজিম হায়দারি, মুজতবা মজিদি, হুসাইন জামান এবং সাঈদ নাসির হুসাইনির মতো খেলোয়াড়গণ আফগানিস্তানের অনূর্ধ্ব-২৩ দলের জার্সি গায়ে মাঠ কাঁপিয়েছেন।
ভ্লগ

ভ্লগ, যা ভিডিও ব্লগ বা ভিডিও লগ নামেও পরিচিত, একধরনের ব্লগ যা ভিডিও মাধ্যমে তৈরি করা হয়। কোনো ভ্লগ ভুক্তিতে ভিডিওর (বা ভিডিও সংযোগের) সাথে লেখা, চিত্র ও অন্যান্য মেটাডাটা যোগ করা হয়। মাত্র একবার শুট করে কিংবা একাধিক অংশ জুড়ে ভ্লগ তৈরি করা হয়। ভ্লগকে অনেকসময় নিজস্বী আকারে রেকর্ড করা হয়।
বিগত বছরে ভ্লগিং সামাজিক মাধ্যমে এক বড় সম্প্রদায় গড়ে তুলেছে, যার ফলে এটি ডিজিটাল বিনোদনের অন্যতম জনপ্রিয় মাধ্যমে পরিণত হয়েছে। অনেকসময় মনে করা হয় যে বিনোদনমূলক ছাড়াও ভ্লগ চিত্রের মাধ্যমে গভীর প্রসঙ্গ তুলে আনে, যা লিখিত ব্লগ প্রকাশ করতে পারে না।
লক্ষ্মীর ভাণ্ডার প্রকল্প

লক্ষ্মীর ভান্ডার প্রকল্প হল পশ্চিমবঙ্গ সরকারের একটি ফ্ল্যাগশিপ প্রোগ্রাম যা ২০২১ সালে চালু করা হয়েছিল। এই প্রকল্পের অধীনে ২০ থেকে ৬০ বছর বয়সি সমাজের অর্থনৈতিকভাবে দুর্বল মহিলাদের ক্ষমতায়ন এবং স্বাবলম্বী করার উদ্দেশ্যে আর্থিক সহায়তা প্রদানে করা হয়।
এই প্রকল্পের অধীনে SC/ST পরিবারের মহিলাদের প্রতি মাসে ₹১২০০/- এবং অন্যদের প্রতি মাসে ₹১০০০/- টাকা সরাসরি তাদের ব্যাঙ্ক অ্যাকাউন্টে প্রদান করা হয়ে থাকে। মহিলা ও শিশু উন্নয়ন এবং সমাজকল্যাণ বিভাগের অধীনস্থ এই লক্ষ্মীর ভাণ্ডার প্রকল্পে বর্তমানে ২ কোটিরও বেশি সুবিধাভোগী রয়েছেন।
২০২৪ সালের বাজেট অধিবেশন অনুযায়ী জানানো হয়েছিল যে, লক্ষ্মীর ভান্ডারের আর্থিক সহায়তার পরিমাণ বৃদ্ধি করে তফসিলি জাতি এবং জনজাতি শ্রেণীর জন্য মাসিক ₹১,০০০/- টাকা থেকে বৃদ্ধি করে ₹১,২০০/- টাকা এবং অন্যদের জন্য মাসিক ₹৫০০/- টাকা থেকে বৃদ্ধি করে ₹১,০০০/- টাকা করা হবে। এপ্রিল মাস থেকে এই বর্ধিত সহায়তা চালু করা হয়েছিল।
লক্ষ্মীর ভান্ডার প্রকল্পে আবেদনের জন্য স্বাক্ষরিত আবেদনপত্রের সাথে নিম্নলিখিত নথিগুলির ফটোকপি প্রয়োজনঃ
লক্ষ্মীর ভান্ডারে আবেদনের জন্য নিকটস্থ দুয়ারে সরকার ক্যাম্প থেকে আবেদনের ফর্ম বিনামূল্যে পাওয়া যাবে। ফর্মটি সংগ্রহ ও পূরণ করে এবং উপরে উল্লিখিত নথিপত্রগুলি সংযুক্ত করে দুয়ারে সরকার ক্যাম্পে জমা দিতে হবে। দুয়ারে সরকার ক্যাম্পে জমা না পারলে পৌরসভাতে অথবা বিডিও অফিসে গিয়ে প্রয়োজনীয় নথিসহ জমা দিতে হবে।
পশ্চিমবঙ্গ সরকারের 'লক্ষ্মীর ভাণ্ডার' প্রকল্পের সাম্প্রতিক আপডেট অনুযায়ী, ২০২৪ সালের নভেম্বর মাসে মুখ্যমন্ত্রী মমতা বন্দ্যোপাধ্যায় ঘোষণা করেছেন যে এই প্রকল্পের আওতায় আরও ৫ লক্ষ মহিলাকে অন্তর্ভুক্ত করা হবে। এই সম্প্রসারণের ফলে বর্তমানে ২.২ কোটি মহিলার পাশাপাশি অতিরিক্ত ৫ লক্ষ মহিলা এই আর্থিক সহায়তা পাবেন। এছাড়া, বিধবা ভাতা এবং প্রতিবন্ধী ব্যক্তিদের জন্যও সুবিধাভোগীর সংখ্যা বাড়ানো হয়েছে।
পশ্চিমবঙ্গে ভারতের সাধারণ নির্বাচন, ২০০৪

২০০৪ সালের ভারতীয় সাধারণ নির্বাচন ২০০৪ সালে ভারতীয় রাজ্য পশ্চিমবঙ্গে রাজ্যের লোকসভার ৪২টি আসন নির্বাচন করার জন্য অনুষ্ঠিত হয়েছিল। নির্বাচনটি ১০ মে ২০০৪ তারিখে অনুষ্ঠিত হয়েছিল এবং ৭৭.৭% ভোট রেকর্ড করা হয়েছিল।
ভারতের কমিউনিস্ট পার্টি (মার্ক্সবাদী) নেতৃত্বাধীন বামফ্রন্ট রাজ্যে ৩৫টি আসন জিতে অপ্রতিরোধ্য বিজয় অর্জন করেছে। জাতীয় স্তরে ভারতীয় জাতীয় কংগ্রেস একক বৃহত্তম দল হয়ে ওঠে এবং তার মিত্রদের সাথে নতুন সরকার গঠন করে এবং বামফ্রন্ট এবং অন্যান্য দলগুলির কাছ থেকে বহিরাগত সমর্থন গ্রহণ করে।
ভারতের নির্বাচন কমিশন ২৯ ফেব্রুয়ারি ২০০৪ তারিখে নির্বাচনের তফসিল ঘোষণা করেছিল।
অন্যান্য বামফ্রন্ট সদস্য যারা নির্বাচনে প্রার্থী দেয়নি কিন্তু জোটকে সমর্থন করেছিল তারা হল বিপ্লবী বাংলা কংগ্রেস, গণতান্ত্রিক সমাজতান্ত্রিক দল, মার্কসবাদী ফরোয়ার্ড ব্লক, পশ্চিমবঙ্গ সমাজতান্ত্রিক দল, ভারতের বিপ্লবী কমিউনিস্ট পার্টি এবং অন্যান্য বামফ্রন্ট দল।
দার্জিলিং আসনে কংগ্রেস প্রার্থীকে সমর্থন করেছে গোর্খা ন্যাশনাল লিবারেশন ফ্রন্ট।
আশিকা সুলতানা

মোসা আশিকা সুলতানা বাংলাদেশের নীলফামারী জেলার রাজনীতিবিদ। যিনি দ্বাদশ জাতীয় সংসদের সংরক্ষিত মহিলা আসনের সংসদ সদস্য।
আশিকা সুলতানার পিতা মুক্তিযুদ্ধের সংগঠক ও আওয়ামী লীগের সাবেক সংসদ সদস্য আজহারুল ইসলাম এবং তার মা হালিমা ইসলাম কিশোরগঞ্জ উপজেলা মহিলা আওয়ামী লীগের প্রতিষ্ঠাতা সভাপতি ছিলেন। 
তিনি নীলফামারী জেলা থেকে সংরক্ষিত নারী আসনে আওয়ামী লীগের মনোনয়ন পেয়েছেন এবং ২০২৪ সালের ১৯ ফেব্রুয়ারী তার মনোনয়ন বৈধ হিসেবে ঘোষণা দেয় নির্বাচন কমিশন।
সংবৃত পশ্চাৎ কুঞ্চিত স্বরধ্বনি

সংবৃত পশ্চাৎ কুঞ্চিত স্বরধ্বনি অথবা উচ্চ পশ্চাৎ কুঞ্চিত স্বরধ্বনি হলো অনেক কথ্য ভাষায় ব্যবহৃত এক ধরনের স্বরধ্বনি। ধ্বনিটির আধ্বব প্রতিনিধিত্বারী প্রতীক হলো , এবং সমতুল্য এক্স-সাম্পা প্রতীক হলো codice_1
বেশিরভাগ ভাষায়, এই কুঞ্চিত স্বরধ্বনিটি প্রসারিত ঠোঁট দিয়ে উচ্চারিত হয়। যাইহোক, কিছু ক্ষেত্রে ঠোঁট সংকুচিত হয়।
২০২৭ এএফসি এশিয়ান কাপ বাছাইপর্ব – প্লে-অফ পর্ব

প্লে-অফ পর্ব ২০২৪ সালের ৫ থেকে ১০ সেপ্টেম্বরের মধ্যে ২০২৭ এএফসি এশিয়ান কাপ বাছাইপর্ব অনুষ্ঠিত হয়েছিল।
যখন প্লে-অফ পর্বটি প্রাথমিকভাবে ঘোষণা করা হয়েছিল, তখন মোট ১০টি দল (প্রথম পর্ব থেকে ২য় থেকে ১০ম র‌্যাঙ্কিংয়ে পরাজিত দলগুলি এবং উত্তর মারিয়ানা) চূড়ান্ত ৫টি বাছাইপর্ব তৃতীয় পর্বে নির্ধারণ করতে দুই লেগে হোম-এন্ড অ্যাওয়ে খেলা অনুষ্ঠিত হয়েছিল। যাইহোক, গুয়াম এবং উত্তর মারিয়ানা ১ মে ২০২৪-এ ঘোষিত প্লে-অফ রাউন্ডের জন্য ড্রতে অন্তর্ভুক্ত ছিল না। এর ফলে শীর্ষ ৩টি পরাজিত দল (ভুটান, মালদ্বীপ এবং লাওস) সরাসরি তৃতীয় পর্ব চলে যায় এবং বাকি ৬টি দল প্লে-অফে প্রবেশ করেছিল। প্লে-অফ বিজয়ীরা ২১টি দলের সাথে যোগ দেয় যারা ২০২৭ এএফসি এশিয়ান কাপের চূড়ান্ত ৬টি স্লটের জন্য প্রতিদ্বন্দ্বিতা করার জন্য সরাসরি তৃতীয় রাউন্ডে (প্রথম পর্ব থেকে ৩টি সেরা র‌্যাঙ্কিং পরাজিত দল এবং দ্বিতীয় পর্ব থেকে ১৮টি দল) এ অগ্রসর হয়েছিল।
সময়সূচী নিম্নরূপ ছিল:
এই পর্বে অংশগ্রহণকারী দলগুলি প্রাথমিক পর্ব থেকে তাদের র‌্যাঙ্কিং দ্বারা নির্ধারিত হয়েছিল।
মালয়েশিয়ার কুয়ালালামপুরে ৯ মে ২০২৪-এ প্লে-অফ পর্বেরর ড্র অনুষ্ঠিত হয়েছিল।
এই ৬টি দলকে ৩টি জোড়ায় ভাগ করা হয়েছিল, প্রতিটি জুটি ৫ থেকে ১০ সেপ্টেম্বর ২০২৪-এর মধ্যে হোম অ্যান্ড অ্যাওয়ে খেলেছিল। বন্ধনীতে থাকা সংখ্যাগুলি এপ্রিল ২০২৪-এর ফিফা পুরুষদের বিশ্ব র‌্যাঙ্কিং নির্দেশ করেছিলেন৷
৩টি বিজয়ীদল বাছাইপর্বের তৃতীয় পর্বে উন্নীত হবে।
<onlyinclude>
</onlyinclude>
শ্রীলঙ্কা সামগ্রিকভাবে ২–২ গোলে ড্র হয়েছিল, পেনাল্টি শুট-আউটে ৪–২ গোলের ব্যবধানে জয়লাভ করেছিল এবং তৃতীয় পর্বে উন্নীত হয়েছিল।
পূর্ব তিমুর সামগ্রিকভাবে ৪–৩ গোলের ব্যবধানে জয়লাভ করেছিল এবং তৃতীয় পর্বে উন্নীত হয়েছিল।
ব্রুনাই সামগ্রিকভাবে ৪–০ গোলের ব্যবধানে জয়লাভ করেছিল এবং তৃতীয় পর্বে উন্নীত হয়েছিল।
এই প্রতিযোগিতায় ৬টি ম্যাচে ১৫টি গোল হয়েছিল, যা ম্যাচ প্রতি গড়ে ২.৫টি গোল।
এক্স-সাম্পা

সম্প্রসারিত ভাষা মূল্যায়ন পদ্ধতিসমূহ ধ্বনিমূলক বর্ণমালা বা এক্স-সাম্পা হলো সাম্পা-এর বৈকল্পিক রূপ যা ইউনিভার্সিটি কলেজ লন্ডনের ধ্বনিবিজ্ঞানের অধ্যাপক জন ক্রিস্টোফার ওয়েলস কর্তৃক ১৯৯৫ সালে তৈরি করা হয়েছিল। পদ্ধতিটি পৃথক ভাষার সাম্পা বর্ণমালাকে একীভূত করার জন্য পরিকল্পিত করা হয়েছে, এবং সাম্পা-কে ১৯৯৩ সালের আধ্বব সংস্করণে অক্ষরগুলির সম্পূর্ণ পরিসীমা কভার করার জন্য তৈরি করা হয়েছে। ফলাফল হলো সাম্পা-অনুপ্রাণিত আধ্বব এর ৭-বিট অ্যাস্‌কি-তে রিম্যাপিং।
এক্স-সাম্পা-কে হ্যাক হিসাবে তৈরি করা হয়েছিল যা আধ্বব প্রতীকগুলিকে উপস্থাপন করার জন্য প্রতীক সংকেতায়নের অক্ষমতাকে ঘিরে কাজ করার জন্য। পরবর্তীতে, আধ্বব প্রতীকগুলির জন্য ইউনিকোড সমর্থন আরও ব্যাপক হয়ে উঠলে, অ্যাস্‌কি-তে আধ্বব প্রতিনিধিত্ব করার জন্য পৃথক, কম্পিউটার-পাঠযোগ্য পদ্ধতির প্রয়োজনীয়তা হ্রাস পেয়েছে। যাইহোক, এক্স-সাম্পা এখনও সঠিক আধ্বব-এর জন্য ইনপুট পদ্ধতির ভিত্তি হিসাবে কার্যকর।
অনুরাধা ভট্টাচার্য

অনুরাধা ভট্টাচার্য (জন্ম ৬ই ডিসেম্বর ১৯৭৫) হলেন ইংরেজিতে কবিতা এবং কথাসাহিত্যের একজন ভারতীয় লেখক। তাঁর উপন্যাস "ওয়ান ওয়ার্ড" চণ্ডীগড় সাহিত্য একাডেমি দ্বারা ২০১৬ সালের সেরা বইয়ের পুরস্কার পেয়েছে। তিনি চণ্ডীগড়ের সেক্টর-১১-এর পোস্ট গ্র্যাজুয়েট গভর্নমেন্ট কলেজে ইংরেজির সহযোগী অধ্যাপক।
১৯৭৫ সালের ৬ই ডিসেম্বর অনুরাধা ভট্টাচার্য ভারতের কলকাতায় তপন কুমার ভট্টাচার্য এবং চিত্রা ভট্টাচার্যের ঘরে জন্মগ্রহণ করেন। ২০১৭ সালের পদ্ম পুরস্কারপ্রাপ্ত অশোক কুমার ভট্টাচার্য তাঁর মাতামহ ছিলেন। শীঘ্রই, তাঁর পরিবার রূড়কি বিশ্ববিদ্যালয় ক্যাম্পাসে চলে আসে। তিনি রূড়কীর সেন্ট অ্যানস সিনিয়র সেকেণ্ডারি স্কুল, এবং রাজস্থানের বনস্থলী বিদ্যাপীঠ থেকে তাঁর শিক্ষা লাভ করেন। তিনি ১৯৯৬ সালে ইংরেজি সাহিত্যে স্নাতকোত্তর ডিগ্রির জন্য কলকাতার যাদবপুর বিশ্ববিদ্যালয়ে যোগ দেন। যাদবপুর বিশ্ববিদ্যালয়ে থাকাকালীন, পি লাল ১৯৯৮ সালে রাইটার'স ওয়ার্কশপ-এর মাধ্যমে তাঁর প্রথম কবিতার বই প্রকাশ করেন।
তিনি খড়গপুরের ইণ্ডিয়ান ইনস্টিটিউট অফ টেকনোলজিতে মানবিক ও সামাজিক বিজ্ঞান বিভাগে জুনিয়র রিসার্চ ফেলো ছিলেন। তিনি মনোবিশ্লেষণ এবং সাহিত্যের আন্তঃবিভাগীয় গবেষণা এলাকায় কাজ করেছেন। তিনি ২০০৫ সালে ইংরেজি সাহিত্যে ডক্টর অব ফিলোসফি পান। তিনি ২০০৬ সালে ইংরেজির সহকারী অধ্যাপক হিসেবে চণ্ডীগড়ের সেক্টর-১১-এর পোস্ট গ্র্যাজুয়েট সরকারি কলেজে যোগদান করেন।
তাঁর কবিতা বিশ্বব্যাপী বিভিন্ন সাহিত্য পত্রিকা এবং সংকলনে প্রকাশিত হয়েছে। গুরদেব চৌহান তাঁর কবিতাকে বিভিন্ন স্তরযুক্ত বলেছেন।
তাঁর প্রথম "উপন্যাস হলো দ্য রোড টেকেন" , এটি ২০১৫ সালের এপ্রিলে প্রকাশিত হয়েছিল। প্রকাশক ছিলেন নিউ দিল্লির ক্রিয়েটিভ ক্রো পাবলিশার্সের কর্নেল মহিপ চাড্ডা। বিজয়ওয়াড়া সাংস্কৃতিক কেন্দ্র দ্বারা আয়োজিত অমরাবতী পোয়েটিক প্রিজম কবিদের বার্ষিক উৎসবেও তাঁকে সম্মানিত করা হয়েছিল। ২০১৮ সালে "পয়েসিসঅনলাইন" এর আন্তর্জাতিক ছোটগল্প প্রতিযোগিতায় তাঁর গল্প "পেইন্টিং ব্ল্যাক অ্যাণ্ড ব্লু" এর জন্য তিনি পঞ্চম পুরস্কার জিতেছিলেন।
শিল্প ও সংস্কৃতির ক্ষেত্রে ব্যাপক কাজের জন্য অনুরাধা ভট্টাচার্যকে চণ্ডীগড় প্রশাসকের উপদেষ্টা প্রশংসা পুরস্কার প্রদান করেন। হরিদ্বার সাহিত্য উৎসবে, ২০১৮ সালের ডিসেম্বরে, তিনি বলেছিলেন, "আমি যে অনন্য জিনিসগুলি অনুভব করেছি বা পর্যবেক্ষণ করেছি সেগুলি সম্পর্কে লিখি এবং সমাজের সুবিধার জন্য আমি সেগুলি প্রকাশ করি"।
২০২০ সালে, তিনি তাঁর "স্টিল শি ক্রায়েড" উপন্যাসের জন্য চণ্ডীগড় সাহিত্য একাডেমি থেকে বছরের সেরা বইয়ের পুরস্কার পেয়েছিলেন। তিনি তাঁর মাতামহ অশোক কুমার ভট্টাচার্যের উপর লেখা তাঁর কবিতার বই "মাই দাদু" প্রকাশের জন্য তাদের অনুদানও পেয়েছিলেন।
অনুরাধা ভট্টাচার্য সর্বভারতীয় তরুণ লেখকদের 'দ্য লিট ডিজিটাল অ্যাওয়ার্ডস ২০২০'-এর চারজন জুরি সদস্যের একজন ছিলেন।
২০২১ সালের জুন মাসে, যুক্তরাজ্যের মোসাইক প্রেস একটি দ্বৈত ভাষার প্রকাশনা প্রকাশ করেছিল, সেখানে ৪৯টি কবিতার ইতালীয় অনুবাদের পাশাপাশি ইংরেজিতেও অনুবাদ ছিল। "কোরেন্টি ইনক্রোসিয়েট" নামে এই বইয়ে অনুরাধা ভট্টাচার্যের লেখা রয়েছে।
একজন শিক্ষাবিদ হিসেবে, অনুরাধা ভট্টাচার্য্য কিছু সমালোচনামূলক প্রবন্ধ প্রকাশ করেছেন, সেগুলি হলো বৌদ্ধধর্ম, জাক লাকঁ, অগুস্ত স্ত্রিন্দবারি, ম্যাক্সিম গোর্কি, পিরাণ্ডেলো, আলবের কাম্যু, বের্টল্ট ব্রেখট, পিটার ওয়েইস, সালমান রুশদি, মিলান কুন্ডেরা, অরুন্ধতী রায়, অরবিন্দ আদিগা, ঝুম্পা লাহিড়ী এবং পাবলো নেরুদার উপর, যা বিভিন্ন ভারতীয় প্রিন্ট জার্নালে প্রকাশিত হয়েছে।
মধুমতি মিত্র

মধুমতি মিত্র (জন্ম ৩১শে মে ১৯৫৮) ভারতের পশ্চিমবঙ্গের কলকাতা হাইকোর্টের একজন প্রাক্তন বিচারপতি। হাইকোর্টে বিচারক হিসেবে নিযুক্ত হওয়ার আগে তিনি কিছুদিনের জন্য পশ্চিমবঙ্গ জাতীয় আইনবিজ্ঞান বিশ্ববিদ্যালয়ের এবং তার পাশাপাশি কলকাতা হাইকোর্টের রেজিস্ট্রার হিসেবে দায়িত্ব পালন করেছেন। হাইকোর্টের বিচারক হিসাবে তাঁর মেয়াদকালে, তিনি সারদা গ্রুপের আর্থিক কেলেঙ্কারি সংক্রান্ত মামলা সহ বেশ কয়েকটি উল্লেখযোগ্য মামলায় রায় দিয়েছেন।
মধুমতি মিত্র ১৯৮৭ সালে পশ্চিমবঙ্গ জুডিশিয়াল সার্ভিসে যোগদান করেন। দেওয়ানি ও ফৌজদারি আদালতের পাশাপাশি তিনি দুর্নীতি প্রতিরোধ আইন এবং নারকোটিক ড্রাগস অ্যাণ্ড সাইকোট্রপিক সাবস্টেন্স অ্যাক্টের অধীনে অপরাধের বিচারের জন্য গঠিত বিশেষ আদালতে বিচার করেন। তিনি জেলা ও দায়রা জজ এবং পূর্ব মেদিনীপুর জেলা আইনি পরিষেবা কর্তৃপক্ষের চেয়ারম্যান ছিলেন। আইনের উপসচিব হিসাবে তাঁকে পশ্চিমবঙ্গ এবং আন্দামান ও নিকোবর সরকারকে আইনি বিষয়ে পরামর্শ দেওয়ার জন্য অতিরিক্ত দায়িত্ব দেওয়া হয়েছিল। তিনি ২০১৭ সালে কলকাতা হাইকোর্টের রেজিস্ট্রার-জেনারেল হিসাবে নিযুক্ত হন।
একজন অতিরিক্ত দায়রা বিচারক হিসাবে, মধুমতি মিত্র ব্যাপকভাবে রিপোর্ট করা নেতাই হত্যাকাণ্ডের মামলায় রায় দেন। এই মামলায় নয়জন নিহত হয়েছিল এবং মাওবাদী বিদ্রোহীরা অভিযুক্ত ছিল।
২০১৮ সালে, মধুমতি মিত্রকে পশ্চিমবঙ্গের জাতীয় আইনবিজ্ঞান বিশ্ববিদ্যালয়ের রেজিস্ট্রার হিসাবে নিযুক্ত করা হয়েছিল। দুজন ভারপ্রাপ্ত রেজিস্ট্রারকে প্রতিস্থাপন করা হয়েছিল যাঁরা সেই বছরের শুরুতে কিছুদিনের জন্য এই পদটিতে ছিলেন। মধুমতি মিত্র তিন মাসের জন্য নিযুক্ত ছিলেন এবং তারপর তিনি পদত্যাগ করেন। তিনি ২০১৮ সালের ১২ই অক্টোবর কলকাতা হাইকোর্টের অতিরিক্ত বিচারপতি হন। ২০২০ সালের এপ্রিলে তাঁর নিয়োগ স্থায়ী করা হয়।
২০১৯ সালে, মধুমতি মিত্র ছিলেন বেশ কয়েকজন বিচারকের মধ্যে একজন যাঁরা ব্যাপকভাবে রিপোর্ট করা সারদা গ্রুপের আর্থিক কেলেঙ্কারির বিষয়ে মামলার রায় দিয়েছিলেন। তিনি এই বিচারের সময় কলকাতার প্রাক্তন পুলিশ কমিশনার রাজীব কুমারকে গ্রেপ্তার থেকে সুরক্ষা দিতে অস্বীকার করেছিলেন। তিনি বলেছিলেন যে একজন প্রাক্তন পুলিশ অফিসার হিসাবে তাঁর মর্যাদা, তদন্তের সময় তাঁকে কোনও বিশেষ সুবিধা দেয় না। ২০১৯ সালের জুন মাসে, মধুমতি মিত্র একটি উল্লেখযোগ্য রায় লিখেছিলেন। তাঁর রায়ে এই নীতিটি প্রতিষ্ঠিত হয়েছিল যে গার্হস্থ্য সহিংসতা আইনের (ডোমেস্টিক ভায়োলেন্স অ্যাক্ট) অধীনে বিবাহবিচ্ছেদের আগে প্রদত্ত রক্ষণাবেক্ষণের আদেশগুলি বিবাহবিচ্ছেদের পরেও বলবৎ থাকবে যদি প্রশ্নে থাকা স্বামী / স্ত্রী নিজেকে সমর্থন করতে অক্ষম হয়।
মধুমতি মিত্র ২০২০ সালের ৩০শে মে কলকাতা হাইকোর্ট থেকে অবসর গ্রহণ করেন।
মধুমতি মিত্র শ্রীরামপুর কলেজে তাঁর স্নাতক শিক্ষা শেষ করে বিএ অর্জন করেন। তারপর তিনি পশ্চিমবঙ্গের কলকাতার "ইউনিভার্সিটি কলেজ অফ ল" থেকে এলএলবি এবং এলএলএম ডিগ্রি অর্জন করেন।
শিপ্রা ভট্টাচার্য

শিপ্রা ভট্টাচার্য (জন্ম ১৯৫৪) হলেন কলকাতার একজন ভারতীয় শিল্পী। মহিলাদের চিত্রকলা গার্হস্থ্য, শহুরে এবং প্রাকৃতিক পরিবেশের প্রেক্ষাপটে আঁকার জন্য তিনি পরিচিত। তাঁর কাজ ভারতে এবং আন্তর্জাতিকভাবে প্রদর্শিত হয়েছে।
শিপ্রা ভট্টাচার্য কলকাতায় জন্মগ্রহণ করেন। তিনি কলকাতা বিশ্ববিদ্যালয় থেকে বিজ্ঞানে স্নাতক ডিগ্রি অর্জন করেন। এরপর তিনি কলকাতার গভর্নমেন্ট কলেজ অফ আর্ট অ্যান্ড ক্রাফটে শিল্পকলা অধ্যয়ন করেন। তিনি কলকাতা বিশ্ববিদ্যালয়ের ভিজ্যুয়াল আর্ট কলেজে শিল্পী শুভপ্রসন্নের নির্দেশনায় শিল্পকলায় তাঁর স্নাতক শিক্ষা চালিয়ে যান। পরে তাঁদের বিয়ে হয়।
শিপ্রা ভট্টাচার্য ১৯৮১ সালে তাঁর কাজের প্রদর্শনী শুরু করেন। দিল্লির হ্যাবিট্যাট সেন্টার, কলকাতার টেগোর আর্ট গ্যালারি এবং বিড়লা একাডেমি অফ আর্ট অ্যাণ্ড কালচার সহ তাঁর কাজ সারা ভারতে প্রদর্শিত হয়েছে। আন্তর্জাতিকক্ষেত্রে, তাঁর কাজ পৃথক এবং দলগত দুইভাবেই ব্যাপকভাবে প্রদর্শিত হয়েছে।
শিপ্রা ভট্টাচার্য তাঁর প্রথম দিকের কাজগুলিতে কাঠকয়লা এবং টেম্পেরার ভারতীয় কৌশলগুলি ব্যবহার করছিলেন। এই সময়ের চিত্রগুলি জনজীবনে মহিলাদের সম্পর্কিত বিষয়গুলিতে মনোযোগ দেওয়া হয়েছে, বিশেষ করে, তিনি তুলে ধরেছেন বাংলার বাজারগুলির রঙ এবং চিত্র। তাঁর পরবর্তী কাজ প্রাথমিকভাবে ক্যানভাসে তেলে আঁকা। সেগুলি বিষয়বস্তু ঐতিহাসিক এবং পৌরাণিক। শিপ্রা ভট্টাচার্যের কাজের বর্ণনা দিয়ে, দক্ষিণ এশীয় শিল্প ইতিহাসবিদ মার্সেলা সিরহাণ্ডি লিখেছেন যে তিনি ভারতীয় ক্ষুদ্র চিত্রের ঐতিহ্য থেকে অনুপ্রেরণা নেন, সমসাময়িক মধ্যবিত্ত নারীদের জীবনযাপনের অভিজ্ঞতা থেকে আঁকেন। শিল্প সমালোচক এবং লেখিকা মানসী মজুমদার শিপ্রা ভট্টাচার্যের "...উদযাপন এবং পরিপূর্ণতার চিত্র"-তে নারীত্বের চিত্রায়নের প্রশংসা করেছেন, বিশেষ করে তাঁর আঁকা চরিত্রগুলির অভ্যন্তরীণ জীবনের প্রতি তাঁর মনোযোগ উল্লেখ ক'রে। ২০০৬ সালে, ক্যালিফোর্নিয়ার পালো আল্টোতে শিপ্রা ভট্টাচার্যের কাজের একটি প্রদর্শনী নিয়ে মন্তব্য করে, কিউরেটর সুষমা বহল লিখেছিলেন যে তাঁর কাজ "...শান্ত, পরিপূর্ণ এবং অ-উস্কানিমূলক," নারীদের স্বাচ্ছন্দ্যে এবং পুরুষের দৃষ্টি থেকে স্বাধীন রেখে চিত্রিত করা হয়েছে।
বাণী বসুর "ডার্ক আফটারনুনস" -এর একটি সংস্করণ এবং জীবনানন্দ দাশের কবিতার একটি খণ্ড সহ বইয়ের প্রচ্ছদেও শিপ্রা ভট্টাচার্যের শিল্পকর্ম ব্যবহার করা হয়েছে। সাম্প্রতিক প্রকাশনাগুলিতে, তাঁর কাজকে কম-প্রশংসিত হিসাবে বর্ণনা করা হয়েছে, তানিয়া এবং ক্যারল গোয়েল "বিজনেস ওয়ার্ল্ডে" উল্লেখ করেছেন যে ভট্টাচার্য এবং অন্যান্য মহিলা শিল্পীরা জাতীয় খ্যাতি থাকা সত্ত্বেও ভারতীয় শিল্পীদের বিক্রয় র‌্যাঙ্কিংয়ে অন্তর্ভুক্ত হননি, কারণ বিশ্বব্যাপী তাঁদের কাজে মনোযোগের অভাব রয়েছে, এবং বলেন, "শিপ্রা ভট্টাচার্যের ছবি বর্তমানে তাঁর প্রতিভার চেয়ে কম দামে বিক্রীত হচ্ছে। এখন কিনুন, পরে ফল পাবেন।" তাঁর স্বামী শুভপ্রসন্নের সাথে, শিপ্রা ভট্টাচার্যও আর্টস একর প্রতিষ্ঠা করেছেন, এটি পশ্চিমবঙ্গ রাজ্যের আধুনিক শিল্পের একটি যাদুঘর।
রেবা হোড়

রেবা হোড় (১৯২৬ - ২০০৮) একজন ভারতীয় শিল্পী এবং কর্মী ছিলেন। তিনি আঁকার জন্য বিভিন্ন মাধ্যম ব্যবহার করেছেন, তার মধ্যে ছিল জল রং, মিশ্র মিডিয়া, তেল রং এবং প্যাস্টেল থেকে পোড়ামাটি। তাঁর শিল্পকর্মগুলি স্বতঃস্ফূর্ত, গভীরভাবে ব্যক্তিগত এবং তাঁর দৈনন্দিন জীবনের অভিজ্ঞতার মধ্যে নিহিত ছিল। তিনি ছিলেন একজন দক্ষ ভাস্কর এবং মুদ্রণ নির্মাতা সোমনাথ হোড়ের স্ত্রী।
রেবা হোড় অর্থনীতিতে স্নাতক সম্পন্ন করেন এবং ১৯৪৮ সালে কমিউনিস্ট পার্টির সদস্য হন। পরে, তিনি কলকাতার গভর্নমেন্ট কলেজ অফ আর্ট অ্যাণ্ড ক্রাফটে যোগ দেন। পড়াশোনা শেষ করার পর, তিনি ১৯৫১ সাল থেকে সেন্ট জন'স ডায়োসেসান স্কুলে শিল্পকলা শেখানো শুরু করেন। এর তিন বছর পর ১৯৫৪ সালে তিনি সোমনাথ হোড়কে বিয়ে করেন।
তিনি তাঁর জীবনকালে কলকাতা, নতুন দিল্লি এবং শান্তিনিকেতনের মতো বিভিন্ন শহরে বসবাস ও কাজ করেছেন। তিনি ২০০৮ সালে মারা যান।
রেবা হোড় বেশিরভাগ সময়েই স্বামীর আড়ালে থাকতেন। যাইহোক, তাঁর নিজের শৈলীতে তৈরি করা অবিশ্বাস্য সংখ্যক শিল্পকর্ম তাঁকে আলাদা করে তুলেছিল।
রেবা হোড়ের কাজগুলি তাঁর দৈনন্দিন জীবনের অভিজ্ঞতার উদ্দীপনার প্রতি তাঁর মানসিক প্রতিক্রিয়া বর্ণনা করে। এই উদ্দীপনাগুলি তাঁর ঘরের পোষা প্রাণীদের মতো, মানুষের দৈনন্দিন জীবনের মতো এবং শান্তিনিকেতনের লোকজ উদ্দীপনার মতো সহজ হতে পারে, যে শান্তিনিকেতনে তিনি তাঁর সারা জীবন কাটিয়েছিলেন। অন্য ক্ষেত্রে, তাঁর ছবিগুলি বাংলার দুর্ভিক্ষের মতো গুরুত্বপূর্ণ মানবিক দুঃখজনক ঘটনার মতো ভীতি-উৎপাদক এবং আবেগময় চিত্রণ হতে পারে, যে ঘটনা তাঁর সমসাময়িক ছিল।
রেবা হোড়ের চিত্রকর্মের রূপায়ণ সর্বজনীন মানব নাটকের গভীরভাবে অন্তর্নিহিত উপলব্ধি। এটা আমাদের বারবার মনে করিয়ে দেয় যে 'কোনো মানুষই দ্বীপ নয়'। রেবা হোড়ের কাজ ছিল সর্বজনীন যা তাঁকে জনগণের শিল্পী করে তুলেছিল। এছাড়াও তিনি একজন বিশিষ্ট স্রষ্টা এবং শক্তিশালী বর্ণনামূলক লাইনের একজন বিশেষজ্ঞ ছিলেন। তাঁর শুকনো প্যাস্টেল এবং মিশ্র মাধ্যমে করা কাজের লাইন এবং রঙগুলি দ্রুত একত্রিত করা হয়েছে বলে মনে হয়। তবুও কয়েকটি দৃশ্যত রুক্ষ এবং স্বতঃস্ফূর্ত তুলির আঁচড়ে, তিনি একটি সম্পূর্ণ আবেগময় মহাবিশ্বকে উস্কে দেন।
যাক্কুম গাছ

যাক্কুম হলো এমন একটি গাছ যার সম্পর্কে মহান আল্লাহ পাক পবিত্র কোরআনে বলেছেন যে, এটি জাহান্নামে জন্মায় এবং এটিকে আগুন গ্রাস করে না। এটি অবিশ্বাসী ও অবাধ্যদের শাস্তির কারণ। এর ফল তিক্ত। কুরআনে উল্লেখ করা হয়েছে যে এটি পাপীদের খাদ্য হবে।
﴿أَذَلِكَ خَيْرٌ نُزُلًا أَمْ شَجَرَةُ الزَّقُّومِ ۝٦٢ إِنَّا جَعَلْنَاهَا فِتْنَةً لِلظَّالِمِينَ ۝٦٣ إِنَّهَا شَجَرَةٌ تَخْرُجُ فِي أَصْلِ الْجَحِيمِ ۝٦٤ طَلْعُهَا كَأَنَّهُ رُءُوسُ الشَّيَاطِينِ ۝٦٥ فَإِنَّهُمْ لَآكِلُونَ مِنْهَا فَمَالِئُونَ مِنْهَا الْبُطُونَ ۝٦٦ ثُمَّ إِنَّ لَهُمْ عَلَيْهَا لَشَوْبًا مِنْ حَمِيمٍ ۝٦٧ ثُمَّ إِنَّ مَرْجِعَهُمْ لَإِلَى الْجَحِيمِ ۝٦٨﴾
আল্লাহ বলেছেন : وَإِذْ قُلْنَا لَكَ إِنَّ رَبَّكَ أَحَاطَ بِالنَّاسِ وَمَا جَعَلْنَا الرُّؤْيَا الَّتِي أَرَيْنَاكَ إِلَّا فِتْنَةً لِلنَّاسِ وَالشَّجَرَةَ الْمَلْعُونَةَ فِي الْقُرْآنِ وَنُخَوِّفُهُمْ فَمَا يَزِيدُهُمْ إِلَّا طُغْيَانًا كَبِيرًا ٦٠
পবিত্র কোরানের আয়াত থেকে নেওয়া হয়েছে যে এই গাছটি একটি মন্দ গাছ। এর শিকড় জাহান্নামের তলদেশে পৌঁছেছে এবং এর শাখা-প্রশাখা জাহান্নামে ছড়িয়ে রয়েছে। এই গাছের ফল দেখতে কুৎসিত। এই কারণে এটাকে শয়তানদের মাথার সাথে তুলনা করা হয়। তাদের মাথার কুশ্রীতা তাদের না দেখলেও তাদের আত্মার মধ্যে বসতি স্থাপন করে। এই গাছ মন্দ, এর পরাগও মন্দ। তবে জাহান্নামিরা ক্ষুধায় এমন পর্যায়ে পড়ে যে, তাদের পেট ভরা অবস্থায় খাওয়া থেকে তাদের রেহাই নেই। যখন তাদের পেট ভরে যায়, তখন তাদের পেটে তেল ফুটার মতোই ফুটতে শুরু করে। ফলস্বরূপ তারা প্রচণ্ড ব্যথা অনুভব করে। যখন তাদের অবস্থা এই পর্যায়ে পৌঁছায়, তখন তারা গরম পানিতে ছুটে যায়। যে তার তাপ হারিয়ে ফেলে, তাই তারা তা থেকে উটের পানের মতো পান করে। এমন রোগ নিবারণ করে না যা তাদের আক্রান্ত করে। তারপর জ্বর তাদের অন্ত্র কাটা।
ইস্টার দ্বীপের রাজা

ঐতিহ্যগতভাবে ইস্টার দ্বীপ শাসিত ছিল রাজতন্ত্র দ্বারা, যার নেতা ছিলেন একজন রাজা।
ইস্টার দ্বীপের কিংবদন্তি, প্রথম প্রধান ছিলেন হোতু মাতুꞌআ, যাঁর আগমনের তারিখ ৪র্থ, ৬ষ্ঠ বা ৯ম শতাব্দীতে। কিংবদন্তি জোর দিয়ে বলে যে, এই লোকটি মারায়ে রেঙ্গায় বসবাসকারী একটি আদিবাসী গোষ্ঠীর প্রধান ছিলেন। মারাই রেঙ্গা "হিভা অঞ্চল" নামে পরিচিত একটি স্থানে বিদ্যমান ছিল বলে জানা যায়। কিছু বই থেকে জানা যায় যে, হিভা অঞ্চলটি মার্কেসাস দ্বীপপুঞ্জের একটি এলাকা ছিল; কিন্তু আজ, এটি বিশ্বাস করা হয় যে ইস্টার দ্বীপবাসীদের পূর্বপুরুষের জমি পিটকেয়ার মাঙ্গারেভা আন্তঃসাংস্কৃতিক অঞ্চলে অবস্থিত ছিল। গল্পের কিছু সংস্করণ দাবি করে যে, অভ্যন্তরীণ দ্বন্দ্ব হোতু মাতু’আকে তার গোষ্ঠীর সাথে নতুন স্থানে যেতে বাধ্য করেছিল; অন্যরা বলে যে একটি প্রাকৃতিক দুর্যোগ (সম্ভবত জলোচ্ছ্বাস) গোষ্ঠীটাকে জায়গাটি ত্যাগ করতে বাধ্য করেছিল।
এই পার্থক্য থাকা সত্ত্বেও, গল্পগুলি পরের অংশে একমত: হাউমাকা নামে একজন পুরোহিত একদিন রাতে তার স্বপ্নে হোতু মাতু-এর কাছে হাজির হন। পুরোহিত সমুদ্রের দিকে উড়ে এসে একটি দ্বীপ আবিষ্কার করেন, যাকে তিনি "তে পিটো ꞌও তে কাইঙ্গা" ("দ্য সেন্টার অফ দি আর্থ") নামে অভিহিত করেন। সাতটি স্কাউট পাঠিয়ে, হোতু মাতুꞌআ তার স্বপ্নকে আলিঙ্গন করে এবং তার স্কাউটদের ফিরে আসার অপেক্ষায় ছিল। খাওয়া, মিষ্টি আলু লাগানো এবং বিশ্রামের পরে, সাতটি স্কাউট সুসংবাদ জানাতে বাড়ি ফিরে আসে। হোতু মাতু’য়া একটি বড় দল, তার পরিবার এবং নতুন দেশে বেঁচে থাকার জন্য প্রয়োজনীয় সবকিছু নিয়ে নেয়। তারপর, তারা "দ্য সেন্টার অফ দি আর্থ" এবং রাপা নুই (ইস্টার দ্বীপ) আনাকেনাতে অবতরণ করে একটি বিশাল, ডবল-হুলড ডিঙি নৌকা নিয়ে।
স্টিভেন রজার ফিশারের, ‘আইল্যান্ড এট দি ইন্ড অফ দ্য ওয়ার্ল্ড’ অনুসারে, টু’উ কো ইহো নমে নিদৃষ্ট একজন ব্যক্তি দ্বীপে বসতি স্থাপন করেছিলেন। ফিশারের বইয়ে দাবি করা হয় যে, তিনি শুধু বসতিই স্থাপন করেননি, কিংবদন্তি মতে, ‘মূর্তিগুলোকে দ্বীপে নিয়ে এসেছিলেন এবং তাদের বাধ্য করেছিলেন হাঁটতে’।
হোতু মাতু’আ-এর মৃত্যুর কিছুদিন আগে, দ্বীপটি তার সন্তানদের দেওয়া হয়েছিল, যারা আটটি প্রধান গোষ্ঠী গঠন করেছিল। অতিরিক্ত, চারটি ছোট ও কম গুরুত্বপূর্ণ গোষ্ঠী গঠিত হয়েছিল।
বছরের পর বছর ধরে, গোষ্ঠীগুলি ধীরে ধীরে দুটি অঞ্চলে একত্রিত হয়েছিল। "কো তুꞌউ আরো" গোষ্ঠী সংগঠিত ছিলো উত্তর-পশ্চিমে, যখন "হোতু ইতি" প্রধানত দ্বীপের দক্ষিণ-পূর্ব অংশে বাস করত। "মিরুকে" সাধারণত সত্যিকারের রাজকীয় উত্তরাধিকারী হিসেবে দেখা হয়, যে "কো তুꞌউ আরো" গোষ্ঠী শাসন করতো।
সেই থেকে, ইস্টার দ্বীপের নেতারা বংশগত-শাসক ছিলেন, যারা ঐশ্বরিক জাতি হিসেবে নিজেদেরকে দাবি করেছিলেন এবং ট্যাবু দিয়ে নিজেদেরকে বাকি দ্বীপবাসীদের থেকে আলাদা করেছিলেন। এই "আরিকি" শুধুমাত্র গোত্রের ধর্মীয় কার্যাবলীই নিয়ন্ত্রন করত না, বরং খাদ্য সরবরাহের ব্যবস্থাপনা থেকে শুরু করে যুদ্ধ চালানো পর্যন্ত সবকিছুই পরিচালনা করত। যখন থেকে ইস্টার দ্বীপ দুটি উৎকৃষ্ট-গোষ্ঠীতে বিভক্ত হয়েছিল, তখন থেকেই ইস্টার দ্বীপের শাসকরা একটি অনুমানযোগ্য প্যাটার্ন অনুসরণ করছিলো। সেই সময়ে রাপা নুইয়ের লোকেরা বিশেষভাবে প্রতিযোগিতামূলক ছিল। তারা সাধারণত তাদের প্রতিবেশীদের তুলনায় একটি বড় "মোয়াই" তৈরি করতে প্রতিদ্বন্দ্বিতা করত, কিন্তু যখন এটি বিরোধের সমাধান করতে ব্যর্থ হয়, তখন গোষ্ঠীরা প্রায়ই যুদ্ধে লিপ্ত হয় এবং একে অপরের মূর্তি নিক্ষেপ করতো।
(তেরাহাইয়ের পরে অন্যান্য শাসকরা হলো: কোরোহারুয়া, রিকি-কা-আতেয়া, যার ছেলে ছিলেন হোতু মাতুয়া, এরপর কাইমাকোই, তেহেতু-তারা-কুরা, হুয়েরো, কাইমাকোই (বা রাইমোকাকি)), সর্বশেষ, "গাআরা" যিনি নিচের প্রধান তালিকায় এনগারা।)
কল্পনা লাজমি

কল্পনা লাজমি (১৯৫৪ - ২০১৮) ছিলেন একজন ভারতীয় চলচ্চিত্র পরিচালক, প্রযোজক এবং চিত্রনাট্যকার। তিনি একজন স্বাধীন চলচ্চিত্র নির্মাতা ছিলেন যিনি বাস্তবসম্মত, কম বাজেটের চলচ্চিত্রে বেশি কাজ করেছিলেন, যেগুলি ভারতে সমান্তরাল চলচ্চিত্র হিসেবে পরিচিত। তাঁর চলচ্চিত্রগুলি প্রায়শই নারীকেন্দ্রিক ছিল। তিনি দীর্ঘদিন ভূপেন হাজারিকার ম্যানেজার ছিলেন। তিনি ২০১৭ সালে কিডনি ক্যান্সারে আক্রান্ত হন এবং ২০১৮ সালের ২৩শে সেপ্টেম্বর ৬৪ বছর বয়সে মারা যান।
কল্পনা লাজমি চিত্রশিল্পী ললিতা লাজমি এবং নৌবাহিনীর ক্যাপ্টেন গোপী লাজমির কন্যা ছিলেন। তিনি ছিলেন চলচ্চিত্র নির্মাতা গুরু দত্তের ভাইঝি। প্রবীণ চলচ্চিত্র পরিচালক শ্যাম বেনেগালের অধীনে একজন সহকারী পরিচালক তিনি হিসেবে আত্মপ্রকাশ করেছিলেন। তিনি পাড়ুকোন পরিবারেরও আত্মীয় ছিলেন। পরে তিনি শ্যাম বেনেগালের "ভূমিকা: দ্য রোল" -এ সহকারী পোশাক পরিকল্পক হিসেবে কাজ করেন। তিনি ১৯৭৮ সালে প্রামাণ্য চলচ্চিত্র (ডকুমেন্টারি ফিল্ম) "ডিজি মুভি পাইওনিয়ার" দিয়ে পরিচালনায় আত্মপ্রকাশ করেন। এরপর তিনি "এ ওয়ার্ক স্টাডি ইন টি প্লাকিং" (১৯৭৯) এবং "অ্যালং দ্য ব্রহ্মপুত্র" (১৯৮১) -র মতো আরও তথ্যচিত্র পরিচালনা করেন। তিনি ১৯৮৬ সালে শাবানা আজমি, নাসিরুদ্দিন শাহ এবং ফারুক শেখ অভিনীত "এক পল" (এ মোমেন্ট) দিয়ে পূর্ণদৈর্ঘ্য চলচ্চিত্র (ফিচার ফিল্ম) পরিচালক হিসেবে আত্মপ্রকাশ করেন। তিনি চলচ্চিত্রটি প্রযোজনাও করেছিলেন। সেই সঙ্গে তিনি চলচ্চিত্র রচনায় অংশ নেন এবং গুলজারের সাথে চলচ্চিত্রটির চিত্রনাট্য লিখেছিলেন।
এরপর তিনি চলচ্চিত্র পরিচালনা থেকে বিরতি নেন এবং তানভি আজমি অভিনীত তাঁর প্রথম টেলিভিশন ধারাবাহিক "লোহিত কিনারে" (১৯৮৮) পরিচালনা করেন। তিনি ১৯৯৩ সালে ডিম্পল কাপাড়িয়া অভিনীত "রুদালি" ছবি দিয়ে সিনেমায় প্রত্যাবর্তন করেন, ছবিটি সমালোচকদের দ্বারা প্রশংসিত হয়। ডিম্পল কাপাড়িয়া তাঁর অভিনয়ের জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার জেতেন এবং কল্পনা লাজমিও ছবিটি পরিচালনার জন্য প্রশংসিত হন।
তাঁর পরবর্তী চলচ্চিত্র ছিল "" (১৯৯৭), যেটি তিনি পরিচালনা ও প্রযোজনা করেছিলেন। চলচ্চিত্রটিতে কিরণ খের এবং টাবু গুরুত্বপূর্ণ ও প্রভাবশালী চরিত্রে অভিনয় করেছিলেন।
২০০১ সালে তাঁর পরবর্তী ছবি ছিল "দামন: এ ভিক্টিম অফ ম্যারিটাল ভায়োলেন্স"। ছবিটি বিতরণ করেছিল ভারত সরকার এবং সমালোচকেরা এর প্রশংসা করেছিলেন। কল্পনা লাজমির পরিচালনায় এটি দ্বিতীয়বারের মতো সেরা অভিনেত্রীর জাতীয় চলচ্চিত্র পুরস্কার জিতেছিল। এই ছবিতে নায়িকা ছিলেন রবীনা ট্যান্ডন, যাঁকে এর আগে সেইভাবে কাজে লাগানো হয়নি, এবং কল্পনা লাজমিকে কৃতিত্ব দেওয়া হয়েছিল রবীনার মধ্যে লুকানো প্রতিভা বার করে আনার জন্য।
তার পরবর্তী ছবি "কিঁউ?" (২০০৩) সেভাবে কেউ খেয়াল করেনি। তাঁর শেষ চলচ্চিত্র ছিল ২০০৬ সালে "চিঙ্গারি" যেখানে সুস্মিতা সেন একজন গ্রাম্য পতিতা চরিত্রে অভিনয় করেছিলেন। চিঙ্গারি বাণিজ্যিকভাবে বক্স-অফিসে ফ্লপ হয়।
তানিয়া লিং

তানিয়া লিং (জন্ম কলকাতা ১৯৬৬) একজন শিল্পী, ডিজাইনার এবং ফ্যাশন ইলাস্ট্রেটর (অঙ্কন সরঞ্জাম বা ডিজাইন-ভিত্তিক সফ্টওয়্যার প্রোগ্রাম ব্যবহারের মাধ্যমে একটি দৃশ্যের আকারে ফ্যাশন ধারণাগুলিকে বোঝানোর শিল্প)।
তানিয়া লিং লন্ডনের সেন্ট মার্টিন্স স্কুল অফ আর্ট-এ ফ্যাশন ডিজাইন এবং টেক্সটাইল নিয়ে পড়াশোনা করেছেন, এবং ১৯৮৯ সালে স্নাতক হন। এর পরপরই তিনি ডিজাইনার হিসেবে কাজ করার জন্য প্যারিসে আসেন এবং প্রথমে ডরোথি বিস ও তারপর ক্রিশ্চিয়ান ল্যাক্রোইক্সের ডিজাইন স্টুডিওতে কাজ করেন। লন্ডনে ফিরে তিনি তাঁর স্বামী উইলিয়াম লিং-এর সাথে একটি সমসাময়িক আর্ট প্রোজেক্ট শুরু করেন, যার নাম দেন বিপাশা ঘোষ।
তানিয়া লিং লন্ডনের চ্যারিং ক্রস রোডে শিল্পী গ্যাভিন তুর্কের স্টুডিওতে তাঁর নিজের আঁকার একটি প্রদর্শনী (১৯৯৬) করেন। এর পরে ব্রিটিশ ভোগ থেকে তাঁকে একটি কাজ দেওয়া হয় এবং পরবর্তীকালে সেটি একজন ফ্যাশন ইলাস্ট্রেটর হিসাবে কর্মজীবনের দিকে তাঁকে নিয়ে যায়। তানিয়া লিং হার্পারস বাজার, ভোগ, লুই ভিটন এবং সেলফ্রিজ সহ বিশ্বের অনেক শীর্ষস্থানীয় ফ্যাশন প্রকাশনা এবং ফ্যাশন ব্যবসার জন্য কাজ করেছেন।
২০০২ সালে তানিয়া লিং নিজস্ব পরিধানের জন্য প্রস্তুত পোশাকের সংগ্রহ চালু করেছিলেন, যা নিউ ইয়র্কের ৫ম অ্যাভিনিউতে হেনরি বেন্ডেলের জানালায় প্রদর্শিত হয়েছিল। সেখানে তাঁর সৃষ্ট পোশাক বিক্রি হয়েছিল। পরের বছর ব্রিটিশ ভোগ তাঁকে ব্রিটেনের সবচেয়ে গুরুত্বপূর্ণ ট্রেণ্ড-সেটারদের একজন হিসেবে ঘোষণা করে এবং দ্য অবজারভার পত্রিকা তাঁকে তাদের বছরের ডিজাইনার হিসেবে ঘোষণা করে। তাঁর এ/ডব্লিউ (অটাম ওয়্যার বা শরৎকালীন পোশাক) ২০০৩ সংগ্রহটি লন্ডনের ইনস্টিটিউট অফ কনটেম্পরারি আর্টসে দেখানো হয়েছিল। তিনি "ভেরিটা"-এর সৃজনশীল ডিরেক্টর হিসেবে নিযুক্ত হন (২০০৯), এটি একটি নতুন রেডি-টু-ওয়্যার সংগ্রহ যা ফিলিপ্পো বিনাঘি এবং স্টেফানো পিলাটি ভেরিটা ফাউণ্ডেশনকে সমর্থন করার জন্য প্রতিষ্ঠা করেছিলেন।
২০১১ সালে লন্ডনের ভিক্টোরিয়া এবং অ্যালবার্ট মিউজিয়াম তাঁর পঞ্চাশটিরও বেশি অঙ্কন কিনে নিয়েছিল। ২০১৪ সালে, তাঁর অনেকগুলি অঙ্কিত চিত্র এবং ভাস্কর্য "মার্ডারমে সংগ্রহ" কিনে নিয়েছিল।
২০১৭ সালে, তানিয়া লিং লন্ডনে একটি একক প্রদর্শনীর আয়োজন করেন, যার নাম ছিল "উই হ্যাভ লাইফ"। এর বিশেষ বিষয়বস্তু ছিল ঘোড়া। "ডেটেগেল আ"র্ট-এর মাধ্যমে প্রকাশিত ভ্যানেসা মুরেলের সাথে একটি সাক্ষাৎকারে, তানিয়া লিং ঘোড়ার প্রতি তাঁর আজীবন ভালবাসা প্রকাশ করেছিলেন। শৈশবকাল থেকে তিনি এই মহিমান্বিত প্রাণীগুলিকে আঁকার স্বপ্ন দেখেছেন। "অনেক অল্পবয়সী মেয়ের মত, আমি শুধু ঘোড়া পছন্দ করতাম," তানিয়া লিং বলেছেন। "আমি তাদের ক্রমাগত আঁকতাম এবং বেশিরভাগ মেয়েরা যখন ঘোড়ায় চড়ত, তখন আমি শুধু একজন ঘোড়া হতে চেয়েছিলাম।"
ফ্রি থট এন্ড অফিসিয়াল প্রোপাগান্ডা

ফ্রি থট এন্ড অফিসিয়াল প্রোপাগান্ডা হলো ব্রিটিশ দার্শনিক বার্ট্রান্ড রাসেল কর্তৃক প্রদত্ত বক্তৃতার (এবং পরবর্তী প্রকাশনা) সংকলন যা ১৯২২ সালে যুক্তরাজ্য হতে প্রকাশিত হয়। রাসেল এতে সমাজে সীমাহীন মত প্রকাশের স্বাধীনতার গুরুত্ব এবং এতে হস্তক্ষেপকারী রাষ্ট্র ও রাজনৈতিক শ্রেণীর দ্বারা শিক্ষা নিয়ন্ত্রণ, জরিমানা, অর্থনৈতিক ব্যয় এবং প্রমাণের বিকৃতির মাধ্যমে সমস্যা তৈরির বিষয় নিয়ে আলোচনা করা হয়েছে।
রাসেল "মুক্তচিন্তা" শব্দটির আরও সাধারণ ব্যবহার বর্ণনা করে শুরু করেন যার অর্থ এই যে কেউ একটি অঞ্চলের জনপ্রিয় ধর্মে বা আদর্শভাবে কোনও ধর্মের প্রতি সন্দেহাতীত বিশ্বাস স্থাপন করে না। তবে তিনি আরও বলেন যে একটি আরও গুরুত্বপূর্ণ এবং বৈশ্বিক ধরণের মুক্তচিন্তা হল যে কোনও নির্দিষ্ট ধারণাকে বিশ্বাস করার চাপের স্বাধীনতা, যাকে শাস্তি ছাড়াই যে কোনও মতামত প্রকাশ করতে দেওয়া যেতে পারে।
সুব্রত বসু

সুব্রত বোস (২৫ ফেব্রুয়ারি ১৯৩২ - ২০ জানুয়ারী ২০১৬) একজন ভারতীয় রাজনীতিবিদ এবং চতুর্দশ লোকসভার সদস্য ছিলেন। তিনি পশ্চিমবঙ্গের বারাসাত আসনের প্রতিনিধিত্ব করেছিলেন এবং অল ইন্ডিয়া ফরওয়ার্ড ব্লক রাজনৈতিক দলের সদস্য ছিলেন।
তিনি ১৯৫২ সালে কলকাতা বিশ্ববিদ্যালয়ের স্কটিশ চার্চ কলেজ থেকে শিল্পকলায় স্নাতক হন। তিনি ২০ জানুয়ারী ২০১৬ তারিখে তার বাসভবনে হৃদযন্ত্রের ক্রিয়া বন্ধ হয়ে মারা যান।
রুট ক্যানেল চিকিৎসা

রুট ক্যানেল চিকিৎসা ( এন্ডোডোন্টিক থেরাপি, এন্ডোডন্টিক ট্রিটমেন্ট বা রুট ক্যানেল থেরাপি নামেও পরিচিত) হলো একটি চিকিৎসা ক্রম যার উদ্দেশ্য হলো দাঁতের সংক্রামিত মজ্জার সংক্রমণ দূর করা হয় এবং ভবিষ্যতে জীবাণুর আক্রমণ থেকে দূষিত দাঁতকে রক্ষা করা। রুট ক্যানেল এবং তাদের সাথে যুক্ত মজ্জা স্তর হল একটি দাঁতের মধ্যে থাকা ফাঁপা অংশ যাতে স্বাভাবিকভাবে স্নায়ু টিস্যু, রক্তনালী এবং অন্যান্য কোষীয় সত্তা সন্নিবেশিত থাকে। এগুলো একত্রে দাঁতের মজ্জা গঠন করে। 
এন্ডোডোন্টিক থেরাপির মাধ্যমে দাঁতের মজ্জা স্তর থেকে কাঠামোগুলি অপসারণ, জীবাণুমুক্তকরণ এবং পরবর্তীতে ছোট ফাইল এবং দ্রবণ দিয়ে ফাঁপাগুলিকে আকার দেওয়া, পরিষ্কার করা এবং দূষণমুক্ত করা এবং সংক্রমিত ক্যানালগুলো ভরাট করা হয়। পরবর্তীতে পরিষ্কার এবং দূষিত খালগুলি ভরাট করে একটি নিষ্ক্রিয় ভরাট যেমন গাটাপার্চা এবং সাধারণত জিঙ্ক অক্সাইড ইউজেনল -ভিত্তিক সিমেন্ট ভরাট করা হয়। কিছু রুট ক্যানেল পদ্ধতিতে গুট্টা-পার্চা বাঁধতে ইপোক্সি রজন ব্যবহার করা হয়। আরেকটি বিকল্প হল N2 এর মত প্যারাফরম্যালডিহাইড ধারণকারী একটি এন্টিসেপটিক ফিলিং উপাদান ব্যবহার করা। এন্ডোডন্টিক্সের মধ্যে প্রাথমিক এবং মাধ্যমিক উভয় এন্ডোডন্টিক চিকিৎসার পাশাপাশি পেরিরেডিকুলার সার্জারি অন্তর্ভুক্ত। 
দাঁতের সার্বিক পরিস্থিতির উপর ভিত্তি করে রুট ক্যানেল প্রক্রিয়াটি প্রায়শই জটিল হয়। এক্ষেত্রে বেশ কয়েকবার ডেন্টিস্টের শরণাপন্ন হতে হয়। তবে বর্তমানে একদিনেও রুট ক্যানেল চিকিৎসা দেওয়া সম্ভব।
এন্ডোডন্টিক থেরাপি শুরু করার আগে, দাঁতের মজ্জা এবং পার্শ্ববর্তী টিস্যুর সঠিক মাপজোখের প্রয়োজন হয়। এটি দাঁত এবং পার্শ্ববর্তী টিস্যু সংরক্ষণ এবং দীর্ঘায়ুকরনে কার্যত ভূমিকা রাখে। অপরিবর্তনীয়ভাবে স্ফীত মজ্জার (অপরিবর্তনীয় পাল্পাইটিস) চিকিৎসার ক্ষেত্রে মজ্জা অপসারণ করা হয় অথবা দাঁত তুলে ফেলতে হয়।
সংক্রামিত/স্ফীত মজ্জা টিস্যু অপসারণ করার মাধ্যমে দাঁতের দীর্ঘায়ু এবং কার্যকারিতা রক্ষা করতে সাহায্য করা হয়। তবে চিকিৎসা শুরুর পূর্বে অবশ্যই রোগের সম্পূর্ণ ইতিহাস (যাতে রোগীর উপসর্গ এবং চিকিৎসা ইতিহাস অন্তর্ভুক্ত), ক্লিনিকাল পরীক্ষা (মুখের ভিতরে এবং বাইরে উভয়ই), এবং প্রয়োজনভেদে ল্যাবলেটরী পরীক্ষার প্রয়োজন। 
বেশ কয়েকটি রোগনির্ণয়মূলক পরীক্ষা রয়েছে যা দাঁতের মজ্জা এবং আশেপাশের টিস্যুগুলির অবস্থা নির্ণয়ে সহায়তা করতে পারে। এর মধ্যে রয়েছে:
ক্ষয়িষ্ণু এবং ভঙ্গুর দাঁত যদি ভবিষ্যতে সংক্রমণের ঝুঁকিতে থাকে, তবে এই ধরনের সংক্রমণ প্রতিরোধ করার জন্য "পালপেকটমির" (মজ্জা টিস্যু অপসারণ) পরামর্শ দেওয়া হয়। প্রক্রিয়াটিতে সংক্রমণ নিরাময় এবং দাঁত বাঁচানোর উদ্দেশ্যে দন্ত চিকিৎসক দাঁতের মজ্জা প্রকোষ্ঠে ড্রিল করেন এবং সংক্রামিত মজ্জা অপসারণ করেন। মজ্জা প্রকোষ্ঠ এবং রুট ক্যানেল থেকে ব্যাকটেরিয়া দূর করার জন্য, এন্টিসেপটিক এবং জীবাণুনাশক ব্যবহার করা হয়। তারপর দাঁতের নরম টিস্যুগুলি হয় ইঞ্জিন চালিত ঘূর্ণয়মান ফাইলের মাধ্যমে অথবা হ্যান্ড ফাইলের সাহায্যে (এইচ ফাইল এবং কে ফাইল) দীর্ঘ সুই আকৃতির যন্ত্রগুলির সাহায্যে ড্রিল করে অপসারণ করা হয়।
২০১৮ সালের হিসাবে, দাঁতের চারপাশের জায়গাটি অসাড় করার জন্য নভোকেইন জাতীয় স্থানীয় অবেদন সবচেয়ে বেশি ব্যবহৃত হয়। একটি সাধারণ ফিলিংয়ের চেয়ে রুট ক্যানেল চিকিৎসার জন্য আরও বেশি নভোকেইন প্রয়োজন। 
রুট ক্যানেল চিকিৎসায় সেঁচে ব্যবহারের জন্য বিভিন্ন রাসায়নিক পদার্থ ব্যবহার করা হয়। এদের মধ্যে উল্লেখযোগ্য রাসায়নিক পদার্থগুলো নীচে তালিকাভুক্ত করা হয়েছে:
রুট ক্যানেলের বিকল্প হিসেবে দাঁত ইমপ্লান্ট করা যেতে পারে। তবে এটি একটি ব্যয়বহুল চিকিৎসা।
শ্রী মহা মারিয়াম্মান মন্দির, ব্যাংকক

শ্রী মহা মারিয়াম্মান মন্দির (), মহা উমা দেবী মন্দির নামেও পরিচিত (; and Wat Khaek () থাই ভাষায়, থাইল্যান্ডের ব্যাংককের সি লোম রোডে অবস্থিত একটি দক্ষিণ ভারতীয় স্থাপত্য শৈলীর হিন্দু মন্দির। এটি ১৮৭৯ সালে তামিল হিন্দু অভিবাসী বৈথি পদয়াতচি নির্মিত করেছিলেন।
১৮৫৮ সালে ভারত ব্রিটিশ সাম্রাজ্যের উপনিবেশ হওয়ার পর তামিলনাড়ুর দক্ষিণ রাজ্যের অনেকেই ঔপনিবেশিক শাসনের অধীনে থাকার চেয়ে তাদের দেশ ছেড়ে চলে যেতে পছন্দ করে। ভারতীয়দের একটি দল ব্যাংককে এসেছিল, অনেকে রত্নপাথরের ব্যবসায়ী বা গবাদি পশু পালনকারী। ভারতীয়দের এই গোষ্ঠীর একজন নেতা ছিলেন বৈথি পদয়াতচি যিনি তারা আসার প্রায় এক দশক পরে এই মন্দিরটি তৈরি করেছিলেন; এবং সিলোমের একটি রাস্তার নামকরণ করা হয়েছে তার নামানুসারে - "সোই ভাইতি" - অনেক ইংরেজি মানচিত্রে রাস্তার ভিথি বা ওয়েতি লেন হিসাবে দেখানো হয়েছে।
শ্রী মারিয়াম্মান থাইল্যান্ডের প্রাচীনতম এবং সবচেয়ে গুরুত্বপূর্ণ মন্দির।
বারফয়েড পরীক্ষা

বারফয়েড পরীক্ষা হলো মনোস্যাকারাইডের উপস্থিতি শনাক্ত করতে ব্যবহৃত একটি রাসায়নিক পরীক্ষা যায়। প্রদত্ত নমুনায় মনোস্যাকারাইড উপস্থিত থাকলে বারফয়েড বিকারক ইতিবাচক ফল দেয়। এই বিক্রিয়ায় কপার (II) অ্যাসিটেড বা কিউপ্রাস অ্যাসিটেড বিজারিত হয়ে কপার (II) অক্সাইড বা কিউপ্রাস অক্সাইডের (CuO) ইটের মতো লাল রঙের অধঃক্ষেপ তৈরি করে।
ডাইস্যাকারাইডও কখনো কখনো এই বিক্রিয়া করতে পারে, তবে তা অনেক ধীরগতির হয়। মনোস্যাকারাইডের অ্যালডিহাইড গ্রুপ সাধারণত একটি চক্রীয় হেমিয়াসিটাল গঠন করে এবং কার্বক্সিলেটে জারিত হয়। সোডিয়াম ক্লোরাইড সহ অন্যান্য কিছু পদার্থ এই বিক্রিয়ায় বিঘ্ন ঘটাতে পারে। 
এর উদ্ভাবক হলেন ডেনিশ রসায়নবিদ ক্রিস্টেন থমসেন বারফয়েড। এটি প্রাথমিকভাবে উদ্ভিদবিদ্যায় ব্যবহৃত হয়।
পরীক্ষাটি অ্যালডিহাইডে ফেহলিং দ্রবণের বিক্রিয়ার অনুরূপ।
বারফোডের বিকারক ১% অ্যাসিটিক অ্যাসিড দ্রবণে কপার (II) অ্যাসিটেটের ০.৩৩ মোলার দ্রবণ নিয়ে গঠিত। এই রি-অ্যাজেন্ট বা বিকারক সাধারণত বেশি সময় ভালো থাকে না, তাই এটি প্রয়োজনের সময়েই তৈরি করে নেওয়া উচিত।
বারফোডের বিকারকের ১ ফোঁটা একটি টেস্ট টিউবে প্রদত্ত নমুনার ২ মিলি লিটারের সঙ্গে যোগ করতে হয়। তারপর ৩ মিনিটের জন্য ওয়াটার বাথে উত্তপ্ত করে ঠান্ডা হতে দেওয়া হয়। ইটের মতো লাল রঙের অধঃক্ষেপ দেখা গেলে মনোস্যাকারাইড উপস্থিতি নিশ্চিত হওয়া যায়।
ওসাজোন

ওসাজোন হল এক ধরণের কার্বোহাইড্রেট জাতক। জৈব রসায়নে বিজারক শর্করা বা রিডিউসিং সুগারকে ফুটন্ত তাপমাত্রায় অতিরিক্ত পরিমাণে ফিনাইলহাইড্রাজিনের সাথে বিক্রিয়া করানো হলে ওসাজোন উৎপন্ন হয়। এই বিক্রিয়ায় ওসাজোন গঠনের সময় তুলনা করে এবং অণুবীক্ষণ যন্ত্রে ওসাজনের ক্রিস্টালের গঠন দেখে নমুনা কার্বোহাইড্রেটের ধরন সম্পর্কে ধারণা পাওয়া যায়।
এমিল ফিশার ওসাজোন গঠন বিকশিত করেন। তিনি বিক্রিয়াটিকে মনোস্যাকারাইড শনাক্তকরণ পরীক্ষা হিসাবে ব্যবহার করেছিলেন।
একজোড়া হাইড্রাজোন কার্যকারী গ্রুপ গঠনে জারণ ও ঘনীভবন উভয় বিক্রিয়া জড়িত। বিক্রিয়াটির জন্য একটি মুক্ত কার্বনিল গ্রুপ আবশ্যক হওয়ায় কেবল "রিডিউসিং সুগার"গুলো এই বিক্রিয়ায় অংশ নেয়। সুক্রোজ নন-রিডিউসিং বা অবিজারক শর্করা হওয়ায় এটি ওসাজোন গঠন করে না।
ওসাজোনগুলো অত্যন্ত রঙিন এবং স্ফটিক যৌগ। অণুবীক্ষণ যন্ত্রে ক্রিস্টালের গঠন দেখে ওসাজনগুলোকে সহজেই আলাদা করা যায়।
সেলিওয়ানফের পরীক্ষা

সেলিওয়ানফের পরীক্ষা বা রিসরসিনল পরীক্ষা হলো অ্যালডোজ ও কিটোজ শর্করার মধ্যে পার্থক্যকারী বিক্রিয়া। কোনো শর্করায় একটি কিটোন গ্রুপ উপস্থিত থাকলে তা কিটোজ এবং অ্যালডিহাইড গ্রুপ থাকলে তা অ্যালডোজ। এই পরীক্ষাটির মূলনীতি হচ্ছে, উত্তপ্ত করা হলে কিটোজগুলো অ্যালডোসের চেয়ে দ্রুত নিরুদিত হয় অর্থাৎ পানির অণু অপসারণ করে। পরীক্ষাটি থিওডর সেলিওয়ানফের নামে নামকরণ করা হয়েছে। কিটোজ সুগার থাকা একটি দ্রবণে সেলিওয়ানফের বিকারক যোগ করা হলে দ্রুত লাল রং তৈরি হয়। এটিই এই পরীক্ষার ইতিবাচক ফল। অন্যদিকে অ্যালডোজ সমন্বিত তা যোগ করা হলে মিশ্রণটি ধীরে ধীরে হালকা গোলাপী বর্ণ ধারণ করে।
এই বিকারকটি রেজরসিনল এবং গাঢ় হাইড্রোক্লোরিক অ্যাসিডের সমন্বয়ে গঠিত:
ফ্রুকটোজ ও সুক্রোজ এই পরীক্ষায় ইতিবাচক ফল দেওয়া সবচেয়ে পরিচিত শর্করা। সুক্রোজ মূলত ফ্রুক্টোজ (কিটোজ) ও গ্লুকোজের (অ্যালডোজ) সমন্বয়ে গঠিত ডাইস্যাকারাইড হওয়ায় ফ্রুক্টোজের উপস্থিতির কারণে এটি ইতিবাচক ফল দেয়,।
সাধারণত, এই পরীক্ষা চালানোর জন্য 6M HCl ব্যবহার করা হয়। কিটোজগুলো দ্রুত ডিহাইড্রেটেড হয়ে শক্তিশালী রং দেয়। অন্যদিকে অ্যালডোস খুব ধীরে বিক্রিয়া করে বিবর্ণ রং দেয়।